Ke batla go fetola dintlha tsa me tsa banka
Maele a a botlhokwa: Go fetola dintlha tsa gago tsa banka tsa Transfer Duty, tobetsa fano.
Fa o batla go fetola dintlha tsa gago tsa banka, o ka dira jalo:
- Ka bowena kwa go lengwe la lekala la SARS fa o sa ikwadisetsa eFiling, kgotsa
- Fa o tlatsa foromo ya go duela Lekgetho ya motho ka bongwe gore o e romele (ITR12).
O ka romela ITR12 ya gago ka nngwe ya ditsela tse di latelang:
Tsweetswee ela tlhoko gore o tshwanetse go bo o ikwadiseditse eFiling gore o kgone go e dirisa (www.sarsefiling.co.za) le gore go fetola dintlha tsa gago tsa banka fano go ka dira gore SARS e go kope go ya kwa lekaleng go ya go netefatsa tshedimosetso e o tlametseng ka yone.
Go sireletsa baduedi ba lekgetho kgatlhanong le bonweenwee, diphetogo dingwe tse o di dirang tsa dintlha tsa gago tsa banka di tla netefadiwa ke SARS pele porofaele ya gago ya banka e tlhabololwa. Madi mangwe fela a o tshwanetseng go a busediwa (fa a le teng) a tla busiwa morago ga gore dintlha tsa gago tsa banka di netefadiwe.
Go fetola dintlha tsa gago tsa banka, o tla tlhoka dilo tse di latelang:
- Tokomane ya boitshupo ya boammaaruri kgotsa ya nakwana/phaseporoto/laense ya go kgweetsa le setlankana yone se se beilweng setempe sa gore ke ya boammaaruri.
- Setlankana sa setatamente sa banka se se beilweng setempe sa banka kgotsa setatamente sa banka sa ABSA se se beilweng setempe sa eleketeronoki se se sa feteng dikgwedi di le tharo se se netefatsang leina la semolao la mong wa akhaonto, nomoro ya tshupo-tuelo, mofuta wa akhaonto le khouto ya lekala fa e tlhokwa; kgotsa mo maemong a a tlhomologileng fela a fa moduedi wa lekgetho a butse akhaonto e ntšha ya banka mme a sa kgone go tlhagisa setatamente sa banka, go tla tlhokega lekwalo le e seng setlankana se se tswang kwa bankeng le le nang le setlhogo sa banka le le beilweng setempe le le netefatsang leina le semolao la mong wa akhaonto, nomoro ya akhaonto, mofuta wa akhaonto, khouto ya akhaonto, le le bontshang letlha le akhaonto e butsweng ka lone.
- Setlankana sa bosupi jwa aterese ya bonno.
Go eletswa gore o dirise lekala la SARS ka gonne le kgona go dira gore badiri ba SARS –
- Ba netefatse gore motho yo o kopang go fetola dintlha tsa banka o na le tetla ya semolao ya go dira jalo
- Ba sekaseke dintlha tse di tshwanetseng gore go se ka ga nna le bonweenwee bope; le
- Ba tlhofofatse go fetolwa ga tsone.
tsn_Latn tsn_Latn tsn_Latn tsn_Latn tsn_Latn tsn_Latn tsn_Latn tsn_Latn tsn_Latn tsn_Latn tsn_Latn tsn_Latn tsn_Latn tsn_Latn tsn_Latn tsn_Latn